open-index/open-wikipedia-markdown huggingface dataset:
South of Heaven

**South of Heaven** on thrash metal -yhtye Slayerin neljäs studioalbumi. Se nauhoitettiin vuonna 1987 ja julkaistiin vuonna 1988.

Albumi on yleisilmeeltään huomattavasti edeltävää *[[Reign in Blood]]*-levyä hitaampi. Yhtyeen jäsenet päättivät hidastaa tempoa tarkoituksella, koska tiesivät etteivät pystyisi tekemään *Reign in Bloodia* nopeampaa levyä.

Albumin nimikkokappale sisältää tunnetun kitarariffin ja kappaletta on soitettu paljon yhtyeen keikoilla sen julkaisun jälkeen.

## Saavutukset
### RIAA:n sertifikaatit

## Kappaleet

## Kokoonpano
* Tom Araya – basso, laulu
* Dave Lombardo – rummut
* Jeff Hanneman – kitara
* Kerry King – kitara

## Arviot
* Allmusic: 
* Rolling Stone: 
* Robert Christgau: B–

## Lähteet

## Aiheesta muualla
* 
*
Vuorenväki

**Vuorenväki** (tai **vuoren väki**) eli **kallion väki** tarkoittaa suomalaisessa mytologiassa mäkien ja kallioiden alla, sisällä ja päällä eläviä olentoja sekä näiden taikavoimia. 

Uskottiin, että tasaisella maalla oli omat haltijansa, maahiset, sekä mäillä ja kalliolla omansa. Vuoren väkeen kuuluvat vuoren haltijat eli vuoreiset, ja peikot. Vuoren väen valtias on ikivanha Vuoren vanhus.

Vaikka mäet eivät Suomessa ole järin korkeita, on monia mäkiä eli "vuoria" pidetty pyhinä, kuten muuallakin maailmassa. Vuori on lähempänä taivasta, ja vuorella usein asuu voimakkaita olentoja. Esimerkiksi Kolilla asuivat *kolin korkeat isännät*.

## Vuoren väen ottaminen
Erään kansanperinteen mukaan kallion väkeä saa suojakseen, jos etsii varjopuolelta mäkeä kallion, johon aurinko ei paista. Siitä kalliosta etsitään kohta, joka on aina kostea, ja siitä kohdasta etsitään ristiin haljennut kivi. Halkeamaan vuollaan hopeaa ja luetaan loitsu:

Loitsun jälkeen halkeamasta irrotetaan puukolla kivensiruja, ja niiden mukana seuraa kallion väki. Se suojaa ihmistä sairauksilta, sillä kaikki muut, vaaralliset haltijoiden väet pelkäävät sitä, paitsi veden väki. (Veden väen pelottamiseen voidaan tarvita tulen väkeä) 

## Katso myös
* Pyhä vuori
* Väki

## Lähteet
Arvostelukyvyn kritiikki

**Arvostelukyvyn kritiikki** () on Immanuel Kantin vuonna 1790 julkaisema filosofinen teos. Se tunnetaan myös ”kolmantena *Kritiikkinä*” — edeltäjinään *[[Puhtaan järjen kritiikki]]* (1781) ja *[[Käytännöllisen järjen kritiikki]]* (1788).

## Perusteet

*Arvostelukyvyn kritiikki* täydentää Kantin kriittistä projektia ja luo pohjaa modernille estetiikalle. Teos on jaettu kahteen pääosaan, ”Esteettisen arvostelman kritiikki” ja ”Teleologisen arvostelman kritiikki”. Näiden lisäksi siihen kuuluu laaja yleiskatsaus koko kriittisestä järjestelmästä lopullisessa muodossaan esitettynä.

Kriittinen projekti eli tiedon rajojen ja ehtojen etsiminen alkoi *Puhtaan järjen kritiikistä*, jossa Kant esitti transendentaalisen estetiikkansa, lähestymistavan havainnon ongelmaan, jossa ajan ja avaruuden ei katsota olevan riippumattomia, itsenäisiä entiteettejä vaan tapoja, joilla mieli järjestää ja strukturoi aistimaailmaa. Kantin johtopäätös oli, että ihmisjärjellä on tiettyjä perustavanlaatuisia antinomioita, erityisesti, että ei ole mahdollista ajatella toisaalta, että kaikki toiminta ja ajattelu olisi ulkoisten syiden määräämää, ja toisaalta että ihmisen käyttäytymisessä vaikuttaisi ”spontaani” kausaalinen periaate.

Ensimmäinen ajattelutapa, kausaalinen determinismi, oli Kantin mielestä kaikkien empirististen tieteilijöiden käyttämä. Se johti ajatukseen lopullisesta tieteestä, jossa kaikki empiirinen tieto voitaisiin syntetisoida kokonaiseksi ja täydelliseksi kausaaliseksi selitykseksi kaikesta maailmassa tapahtuvasta.

Toinen ajattelutapa, spontaani kausaliteetti, oli kaikkien moraaliseen toimintaan osallistuvien ihmisten implisiittisesti käyttämä. Kant tutki sitä enemmän *Käytännöllisen järjen kritiikissä*.

*Arvostelukyvyn kritiikki* käsittelee arvostelman itsensä paikkaa. Kant katsoi, että sen täytyy olla päällekkäinen sekä ymmärryksen (joka liittyy determinismiin) että järjen (joka liittyy spontaanisuuteen) kanssa.

## Kirjallisuutta
* 
* 
## Aiheesta muualla
* Immanuel Kant: ''Critique of Judgement''
3GPP

**3rd Generation Partnership Project** on usean standardointijärjestön yhteistyöorganisaatio, joka pyrkii luomaan kolmannen sukupolven matkapuhelinjärjestelmille eli 3G-järjestelmille maailmanlaajuisia teknisiä määrittelyjä.

Mukana olevia järjestöjä ovat ARIB, CCSA, ETSI, ATIS, TTA, TSDSI ja TTC. 

Organisaation nimi tulee sen alkuperäisestä tarkoituksesta, joka oli luoda kolmannen sukupolven matkapuhelinjärjestelmille eli 3G-järjestelmille teknisiä määrittelyjä. Sen toimintalaajuutta on kuitenkin useaan kertaan laajennettu, ja pääfokus on siirtynyt 5G-verkkoihin. 

3GPP:n määrittelyihin kuuluvuat muun muassa GSM-, UMTS, EDGE, W-CDMA- ja LTE-määritykset.

## Lähteet

## Aiheesta muualla
* 3GPP
Varsinaissuomalaiset

**Varsinaissuomalaiset** ovat Lounais-Suomessa sijaitsevan Varsinais-Suomen maakunnan  asukkaita. Maakunnan asutus on ollut runsasta ja katkeamatonta kivikaudelta lähtien. Varsinais-Suomessa puhutut suomen kielen murteet kuuluvat laajempaan lounaismurteiden ryhmään, johon lukeutuvat myös länsi-Satakunnassa puhutut murteet. Varsinais-Suomessa on ollut myös ruotsinkielistä asutusta keskiajalta lähtien.  

Varsinaissuomalaisiin on voitu ennen viitata nimityksellä *suumit*. Varsinaissuomalaisuuteen ovat vuosisatojen ajan vaikuttaneet Suomen oloihin nähden tiheä asutus ja varhainen kaupungistuminen sekä meren ja saariston läheisyys. Ulkoiset yhteydet ovat vuosisatojen kuluessa johtaneet siihen, että Varsinais-Suomessa puhutuissa murteissa on viron kielen kanssa useampia yhteisiä piirteitä kuin muissa suomen murteissa. Varhain muodostuneet yhteydet Ruotsin suuntaan jättivät lounaismurteisiin myös ruotsalaisperäisiä lainasanoja, ja Varsinais-Suomen paikannimistöön tuli sitä kautta myös germaanisia aineksia.

Vertailtaessa geneettisiä eroja Suomen sisällä ja Suomen eri alueiden ja Viron välillä on havaittu, että lounaissuomalaiset ovat geneettisesti yhtä läheisiä virolaisten kuin kainuulaisten kanssa. Tilanne kuvaa aikaa ennen kuin laajamittaiset Suomen sisäiset muuttoliikkeet ja kaupungistuminen alkoivat eli 1900-luvun alusta noin 1950-luvulle saakka. Tuolloin kolmannes varsinaissuomalaisista miehistä kuului isälinjaltaan N-haploryhmään.

## Varsinaissuomalaisiin liittyviä stereotypioita
Varsinaissuomalaisuuteen kaavamaisesti yhdistettyjä piirteitä ovat jurous, uteliaisuus, vähäpuheisuus ja voimakas paikallispatriotismi. Toisinaan varsinaissuomalaisten voidaan katsoa olevan myös pikkutarkkoja, siistejä ja kitsaita.

Kaarlo Hännisen *Kansakoulun maantieto ja kotiseutuoppi yksiopettajaisia kouluja varten* vuodelta 1929 sanoo varsinaissuomalaisista seuraavaa: 

Laitilan murteella kirjoittava runoilija Heli Laaksonen on 2000-luvulla tuonut varsinaissuomalaisuudelle uutta julkisuutta. Varsinaisesti Laaksosen teoksissaan käyttämä murre ei kuitenkaan ole puhdasta Laitilan murretta, vaan Kalannin seudun murretta.

## Kuuluisia varsinaissuomalaisia
* Ville Itälä, europarlamentaarikko
* Ilkka Kanerva, ulkoministeri
* Mauno Koivisto, presidentti
* Mikko Koivu, jääkiekkoilija
* Saku Koivu, jääkiekkoilija
* Heli Laaksonen, murrerunoilija
* Karita Mattila, oopperalaulaja
* Sauli Niinistö, presidentti
* Rafael Paasio, SDP:n pitkäaikainen puheenjohtaja
* Matti Salminen, oopperalaulaja

## Lähteet
Daniel Schacter

**Daniel L. Schacter** (s. 17. kesäkuuta 1952 New York) on yhdysvaltalainen psykologian professori Harvardin yliopistossa vuodesta 2002. Hänen tutkimusaiheensa käsittelevät ihmisen muistia.

Schacter suoritti kandidaatin tutkinnon Pohjois-Carolinan yliopiston Chapel Hillissä vuonna 1974 ja maisterin tutkinnon Toronton yliopistossa vuonna 1977. Vuonna 1978 hän oli vierailevana tutkijana Oxfordin yliopistossa. Tohtoriksi hän väitteli Toronton yliopistosta Endel Tulvingin ohjauksessa vuonna 1981.

Vuodet 1981–1987 Schacter työskenteli Toronton yliopistossa muistihäiriöitä tutkivassa yksikössä. Vuosina 1987–1989 hän oli apulaisprofessori ja vuosina 1989–1991 professori Arizonan yliopistossa. Vuodesta 1991 hän on työskennellyt Harvardin yliopistossa. Vuosina 1991–1995 Schacter oli professori ja vuosina 1995–2005 psykologian laitoksen johtaja. Vuonna 1999 hän oli vierailevana tutkijana University College Londonissa. Vuodesta 2002 Schacter on hoitanut psykologian William R. Kenan Jr. -professuuria.

## Suomennetut teokset
* 
* 

## Lähteet
Skotlannin kuningaskunta

**Skotlannin kuningaskunta** (, ) oli Ison-Britannian saaren pohjois­osassa Länsi-Euroopassa sijainnut valtio vuosina 843–1707. Englannin kuningaskunta esitti sille usein vaatimuksia, joilla Englanti pyrki saamaan alueella ylivallan. Lopulta vuonna 1707 Skotlanti solmi Englannin kanssa unioni­sopimuksen, jolla alueet liitettiin yhteen ja perustettiin Ison-Britannian kuningaskunta. Vuonna 1700 Skotlannin kuningas­kunnan asukas­luku oli noin 1,1&nbsp;miljoonaa.

Skotlannin yhdisti sen ensimmäinen kuningas Kenneth I MacAlpin vuonna 843. Seuraavan 850&nbsp;vuoden aikana maahan kehitettiin oma laki- ja opetus­järjestelmä, jotka sillä on käytössä vielä tänäkin päivänä. Skotlannilla oli myös oma raha- ja mittajärjestelmä. Aluksi kuningas­kunnan alueet sijoittuivat Forth- ja Clydejokien pohjois­puolelle, Lounais-Skotlannin ollessa yhä Strathclyden hallitsijoiden alaisuudessa. Kaakkois-Skotlanti puolestaan oli ollut Bernicia-kuningas­kunnan hallinnassa noin vuodesta 638, myöhemmin Northumbrian kuningas­kunnan alla. Tästä alueesta kilvoiteltiin Konstantin II:n aikaan ja lopulta se liitettiin Skotlannin kuningas­kuntaan vuonna 1018, jolloin Malcolm II työsi rajan etelässä aina Tweedjoelle asti. Lähes sama raja on edelleen Skotlannin kaakkois­rajana.

Merkittävä Skotlannin kuningas­suku oli Stuart-suku, jonka ensimmäinen hallitsija oli Robert II. Suvun hallitus­kausi oli kuitenkin täynnä sisäisiä konflikteja. Suku sai mahdollisuuden Englannin kruunuun, kun Englannin Henrik VII:n tytär Margareeta Tudor avioitui Jaakko IV:n kanssa. Heidän pojantyttärensä Maria Stuart vaati itselleen Englannin kruunua, mikä johti myöhemmin hänen teloitukseensa. Tämän poika Skotlannin Jaakko VI kuitenkin peri Englannin kruunun Elisabet I:n kuoltua lapsettomana.

## Katso myös

* Luettelo Skotlannin hallitsijoista
* Skotlanti

## Lähteet

## Aiheesta muualla
Kantajaproteiini

**Kantajaproteiini** on solukalvolla oleva proteiini (kalvoproteiini), joka siirtää aineita kalvon toiselle puolelle. Kantajaproteiinit kuljettavat soluun tai siitä ulos polaarisia molekyylejä, kuten sokereita ja aminohappoja, sekä ioneja. Molekyyli kiinnittyy kantajaproteiiniin kalvon toisella puolella. Kiinnittyminen saa kantajaproteiinin muodon muuttumaan siten, että molekyyli vapautuu kalvon toiselle puolelle.

Kantajaproteiinien toiminta on usein aktiivista kuljetusta. Monet kantajaproteiinit voivat myös fasilitoida diffuusiota eli osallistua passiiviseen kuljetukseen.

## Kantajaproteiinityypit

Fasilitoitunut diffuusio:
*Uniportti on kantajaproteiini, joka kuljettaa vain yhtä molekyyliä yhteen suuntaan.

Sekundaarisesti aktiivinen kuljetus:
*Symportissa kulkeutuu kaksi tai useampia erilaisia molekyylejä samaan suuntaan. Toinen molekyyli voi siirtyä gradientin vastaisesti, jos toinen molekyyli siirtyy gradientin myötäisesti. Esimerkiksi aminohapot imeytyvät suolesta soluihin symporttien kautta, joissa aminohapon keralla soluun siirtyy Na+-ioni.
*Antiportissa kulkeutuu kaksi molekyyliä vastakkaisiin suuntiin.

Primaarisesti aktiivinen kuljetus:
*Ionipumppu on kantajaproteiini, joka käyttää yleensä ATP:n energiaa kuljettaakseen molekyylejä kalvon läpi.

## Lähteet
Purves ym.: Life the Science of Biology. 2000.

### Viitteet

## Aiheesta muualla
Saukonkylä

**Saukonkylä** on noin 300 asukkaan kylä Alajärven kaupungissa, noin kahdeksan kilometrin päästä keskustasta. Kylä sijaitsee Alajärven lounaisosassa.

## Lähteet
Alberto Paparisto

**Alberto Paparisto** (s. 1925 Elbasan) on albanialainen säveltäjä ja musiikintutkija. Hän syntyi Elbasanissa, Keski-Albaniassa ja opiskeli vuosina 1951–1956 Moskovan Tšaikovski-konservatoriossa. 

Paparisto on säveltänyt muun muassa pianomusiikkia. 

## Levytyksiä
* *Këngë - Albanian Piano Music*, Kirsten Johnson (Guild Music)
* *Rapsodi - Albanian Piano Music Volume 2*, Kirsten Johnson (Guild Music)
Frank B. Kellogg

**Frank Billings Kellogg** (22. joulukuuta 1856 – 21. joulukuuta 1937) oli yhdysvaltalainen poliitikko ja valtiomies. 

Kellogg syntyi Potsdamissa New Yorkissa ja perhe muutti Minnesotaan 1865. Kellogg alkoi harjoittaa lakia Rochesterissa 1877. Hän oli kaupungin asianajaja 1878–1881 ja Olmstedin piirikunnan 1882–1887. Hän muutti Saint Pauliin 1887. 

Kellogg valittiin republikaanina Yhdysvaltain senaattiin Minnesotasta 1917–1923. Hän hävisi vaalit 1922. Hän edusti Yhdysvaltoja viidennessä Amerikan valtioiden kokouksessa Santiagossa Chilessä 1923, ja toimi lähettiläänä Britanniaan 1923–1925.

Kellogg toimi presidentti Calvin Coolidgen ulkoministerinä 1925–1929. Hän oli vuoden 1928 Kelloggin sopimuksen alullepanija. Tästä Kellogg sai Nobelin rauhanpalkinnon 1929 ja Ranska nimitti hänet kunnialegioonan jäseneksi.

Kellogg oli Kansainliiton alaisen Kansainvälisen tuomioistuimen tuomarina 1930–1935. Hän kuoli Saint Paulissa.

## Lähteet

## Aiheesta muualla
*Biographies of the Secretaries of State: Frank Billings Kellogg (1856–1937) Office of the Historian, Yhdysvaltain ulkoministeriö.
Gyration Inc.

**Gyration Inc.** on vuonna 1989 Saratogassa, Kaliforniassa perustettu yritys, joka tuottaa langattomia, gyroskooppiteknologiaa hyväkseen käyttäviä optisia hiiriä. Tämä mahdollistaa hiiren tunnistavan liikkeen keskellä ilmaa, eikä työtasoa välttämättä tarvita. Thomson SA hankki yrityksen elokuussa 2004. Myös Nintendo on sijoittanut yritykseen, sillä vuonna 2001 se hankki paljastamattoman määrän yrityksen osakkeita. 

## Aiheesta muualla
*Viralliset kotisivut
Murat Shehu

**Murat Shehu** (1897–1978) oli albanialainen säveltäjä.

Shehu syntyi Beratissa, Keski-Albaniassa, mutta muutti Yhdysvaltoihin 15-vuotiaana. Hän sävelsi muun muassa kolme rapsodiaa orkesterille, sinfonisen runoelman *Albanian Rhapsody* ja useita lauluja. Hän sai moniin teoksiinsa vaikutteita perinteisestä albanialaisesta musiikista.
Ceccano

**Ceccano** on kaupunki ja kunta Frosinonen maakunnassa Latiumin hallinnollisella alueella Keski-Italiassa. Kunnassa oli 23&nbsp;565 asukasta vuonna 2015, ja sen pinta-ala on 61 neliökilometriä.

## Lähteet

## Aiheesta muualla
Martin Gjoka

**Martin Gjoka** (1890–1940) oli albanialainen säveltäjä ja fransiskaani. Hän syntyi Shkodërissa ja opiskeli aluksi kotikaupungissaan Frano Ndojan johdolla ja myöhemmin Salzburgissa. Vuonna 1924 hän perusti Shkodërissa 40-jäsenisen puhallinorkesterin. 

Gjoka sävelsi useita laulu-, soitin- ja orkesteriteoksia. Hän kirjoitti myös keskeneräiseksi jääneen oopperan *Judah Maccabaeus*. Yksi hänen orkesteriteoksistaan oli sinfonia *Kaksi kukkaa Scanderbegin haudalla* (1922), joka tosin oli pitkään esittämätön albanialaisten ammattisoittajien vähyyden vuoksi.
Patrick McDonnell

**Patrick McDonnell** (17. maaliskuuta 1956) on yhdysvaltalainen New Jerseyssä syntynyt sarjakuvantekijä. Hän opiskeli New Yorkissa The School of Visual Artsissa, josta hän valmistui 1978.

Valmistumisen jälkeen McDonnell aloitti uransa freelance kuvittajana, piirtämällä muun muassa vakituisesti The New York Timesiin vuosina 1978–1993. Tämän lisäksi hänen kuvituksiaan julkaistiin esimerkiksi Sports Illustrated, Valitut palat, Forbes ja Time-lehdissä. Alkupään sarjakuvista tunnetuimpia on *Bad Baby*, joka ilmestyi Parents Magazine -lehdessä. 

Vuonna 1994 McDonnell loi tunnetuimman sarjakuvansa Kamut (*Mutts*). King Features Syndicate levittää sitä nykyään yli 700 sanomalehteen yli 20 maassa. Kamujen suosion myötä McDonnell on kunnostautunut myös eläintensuojelussa ja *Kamut* käsittelevät usein siihen liittyviä asioita. Hän on kampanjoinut erityisesti huostaanotettujen eläinten olojen puolesta.

Hänen piirrostyylissään on vaikutteita George Herrimanin Krazy Katista, Charles M. Schulzin Tenavista ja E. C. Segarin Kippari Kallesta.

## Palkinnot
*National Cartoonists Societyn Reuben-palkinto (1999)
*National Cartoonists Societyn vuoden strippisarjakuva -palkinto (1996)
*Saksassa "Max and Moritz"-palkinto parhaasta kansainvälisestä sarjakuvastripistä (1998)
*Ruotsin sarjakuvaseuran Adamson-patsas (1997) 
*Yhdysvalloissa "Harvey"-palkinnon parhaasta sarjakuvastripistä (1997, 1999, 2001, 2002, 2003, 2005)
*"Ark Trust Genesis"-palkinto (1997, 1999)
*"HSUS Hollywood Genesis"-palkinto (2002, 2005)
*"PETA Humanitarian"-palkinto (2001)

## Kirjat
### Kamut-sarjakuvakirjat
#*Mutts* (1996)
#*Cats & Dogs* (1997)
#*More Shtuff* (1998)
#*Yesh!* (1999)
#*Our Mutts* (2000)
#*A Little Look-See* (2001)
#*What Now* (2002)
#*I Want To Be The Kitty!* (2003)
#*Dog-Eared* (2004)
#*Who Let The Cat Out?* (2005)
#*Everyday Mutts* (2006)

### Kamujen sunnuntaikokoelmat (värilliset)
**Mutts Sundays* (1999)     
**Sunday Mornings* (2001)   
**Sunday Afternoons* (2004) 
**Sunday Evenings* (2005)   

### Muita
**Bad Baby* (1988) (kokoelma *Bab Baby*-strippejä Parent Magazine-lehdestä)
**Mutts Little Big Book* (1998)
**Mutts: The Comic Art of Patrick McDonnell* (2003) (retrospektiivinen)
**The Gift of Nothing* (2005)
**Art* (2006)
**Just Like Heaven* (2006)
**Krazy Kat: The Comic Art of George Herriman* (1986) (yksi toimittajista)

## Aiheesta muualla
* Patrick McDonnell 
* Comic creator: Patrick McDonnell
Intian pääministeri

**Intian pääministeri** on Intian hallituksen johtaja, jonka nimittää liittovaltion presidentti.

Presidentti kutsuu parlamentin enemmistöpuolueen tai koalition johtajan muodostamaan liittovaltion hallituksen. Pääministeriksi valitun on oltava jommankumman parlamenttihuoneen jäsen tai jos ei ole, niin hänen on noustava parlamenttiin kuuden kuukauden sisällä valinnastaan. Pääministeri valitsee muut hallituksen ministerit, minkä presidentti vahvistaa. 

Pääministerin ja hallituksen tehtävänä on avustaa ja neuvoa liittovaltion presidenttiä perustuslain hänelle myöntämän hallitus- ja toimeenpanovallan käytössä.

## Katso myös
*Luettelo Intian pääministereistä

## Lähteet
Thoma Nassi

**Thoma Nassi** (1892–1964) oli albanialainen säveltäjä ja kapellimestari. Hän perusti myös useita yhtyeitä, kuten jousiorkesteri Përparimin.

Nassi syntyi Dardhassa lähellä Korçëa mutta muutti 12-vuotiaana Kreikkaan, jossa häntä kasvatti hänen setänsä. Myöhemmin Nassi opiskeli sävellystä ja orkesterin johtamista Bostonissa Yhdysvalloissa. Hän palasi vuonna 1920 Albaniaan, jossa hän asettui aluksi Korçëen ja vuonna 1925 Tiranaan. Vuonna 1926 hän muutti takaisin Yhdysvaltoihin palaamatta enää koskaan Albaniaan. Nassi sävelsi muun muassa lauluja.

## Lähteet
Tanskan pääministeri

**Tanskan pääministeri** on Tanskan hallituksen päämies.

Tanskasta tuli perustuslaillinen monarkia vuonna 1849. Tanskan valtiopäämies on Tanskan monarkki.

Alkaen Adam Wilhelm Moltkesta ja vuodesta 1848 Tanskan hallituksen päämies oli pääministeri (*Premierminister*). Vuodet 1855&ndash;1918 se oli *konsiilipresidentti* (*Konseilspræsident*). 21. huhtikuuta 1918 lähtien arvonimi on ollut valtioministeri (*Statsminister*). Kansainvälisesti käytetään kuitenkin pääministerin titteliä.

## Katso myös
*Luettelo Tanskan pääministereistä
## Lähteet
*Luettelo Tanskan hallituksen sivuilla 
*Ulkoministeriön luettelo, ml. puoluekannat
Korçë

**Korçë** on kaupunki kaakkoisessa Albaniassa, lähellä Kreikan rajaa. Vuonna 2011 siellä asui 51&nbsp;152 asukasta. Korçë sijaitsee ylätasangolla 850 metriä merenpinnan yläpuolella Moravavuorten ympäröimänä. 

Korçëssa perustettiin vuonna 1891 Albanian ensimmäinen tyttökoulu. Kreikka miehitti kaupungin vuonna 1912 väittäen sitä osaksi Pohjois-Epirusta. Ensimmäisen maailmansodan aikana kaupungin miehittivät Itävalta-Unkari ja Ranska. 

Korçë on Korçën maakunnan suurin kaupunki ja pääkaupunki.

## Lähteet

## Aiheesta muualla
Terry Glaze

**Terrence Lee "Terry" Glaze** (s. 29. marraskuuta 1964) on laulaja. Hän oli heavy metal -yhtye Panteran laulajana vuosina 1983-1986, jolloin hän käytti taiteilijanimeä T Lee. Hänen jälkeensä Panterassa oli solistina kaksi eri henkilöä, ennen kuin Razor Whiten laulaja Philip Anselmo liittyi yhtyeeseen vuonna 1988. Glazen erottamisen syyksi ilmoitettiin soveltumattomuus Panteran uuteen imagoon, joka oli 1990-luvulle tultaessa siirtynyt levytyssopimuksen myötä kokonaan pois glam metalista  huomattavasti rankempaan ja raskaampaan suuntaan.

## Aiheesta muualla
*Terry Glazen kotisivut
Eurydike I

**Eurydike I** () oli Egyptin kuningatar ja Ptolemaios I:n vaimo. Eurydiken isä oli Makedonian hallitsija Antipatros. Eurydike meni naimisiin Ptolemaioksen kanssa noin vuonna 320 eaa., pian Triparadisoksen rauhan jälkeen. 

Eurydike ja Ptolemaios saivat ainakin kolme lasta, Ptolemaios Keraunosin, Ptolemaisin ja Lysandran. Eurydike ja Ptolemaios erosivat luultavasti ennen vuotta 287 eaa. Eurydike seurasi ehkä poikaansa Ptolemaiosta Makedoniaan, jossa tästä tuli kuningas. Eurydiken lapsia olivat luultavasti myös Meleagros, joka myös hallitsi Makedoniaa lyhyen aikaa, sekä Argaios, jonka Ptolemaios II antoi teloittaa vuonna 282 eaa.
Shkëlzen Doli

**Shkëlzen Doli** (s. 9. elokuuta 1971 Elbasan, Albania) on albanialainen viulisti ja harmonikan soittaja. 

Doli syntyi Elbasanissa ja aloitti viulunsoiton vuonna 1980. Doli voitti vuonna 1989 ensimmäisen palkinnon nuorille suunnatussa Jugoslavian kansallisessa musiikkikilpailussa Sarajevossa ja pääsi voiton ansiosta Novi Sadin musiikkiakatemiaan Jevgenia Tšugujevan oppilaaksi vuosiksi 1987–1991 . Hän aloitti opinnot Wienissä vuonna 1992. Hän on vuodesta 1995 lähtien soittanut Wienin valtionoopperan orkesterissa, vuodesta 2005 vakituisena ja vuodesta 2009 Wienin filharmonikoissa.. Hän soittaa myös Ruth Yaakov Ensemblessä. 

## Lähteet
Minoru Arakawa

**Minoru Arakawa** (; s. 3. syyskuuta 1946 Kioto, Japani) oli *[[Nintendo]] of American* toimitusjohtaja vuosina 1980–2002.

## Elämäkerta
Arakawa kävi Kioton yliopiston ja Massachusettsin teknillisen korkeakoulun. Vuonna 1972 japanilainen monialayritys Marubeni palkkasi hänet osaksi kansainvälistä henkilöstöään, ja hänen vastuukseen tulivat hotellien, toimistojen ja osakehuoneistojen kehitys ulkomailla. Arakawa meni naimisiin Nintendon silloisen toimitusjohtajan Hiroshi Yamauchin tyttären Yoko Yamauchin kanssa, mutta jatkoi töissä Marubenilla. Hän muutti Yokon kanssa Vancouveriin.

Yamauchi vakuuttui Arakawan terävästä liikeälystä, ja kutsui hänet johtamaan Nintendon tuotantotehdasta Malesiaan vuonna 1979. Arakawa kuitenkin kieltäytyi tarjouksesta. Yamauchi lähestyi Arakawaa uudestaan vuotta myöhemmin uudella tarjouksella: Arakawan tehtäväksi tulisi perustaa *Nintendo of America*. Arakawa hyväksyi tarjouksen. Yritys perustettiin New Yorkiin vuonna 1980, ja Arakawasta tuli sen ensimmäinen toimitusjohtaja. 

1985 Arakawa ja Howard Lincoln olivat mukana kunnostamassa videopeliteollisuutta, joka oli romahtanut vuonna 1983, Nintendo Entertainment Systemin avulla. Arakawa myös palkkasi yritykseen Howard Philipsin, joka oli myöhemmin suurena apuna Nintendo Power -lehden luonnissa.

Vuonna 2002 Arakawa vetäytyi yrityksestä eläkkeelle 22 työvuoden jälkeen, jolloin uudeksi toimitusjohtajaksi tuli Tatsumi Kimishima.
HD 69830

**HD 69830** on spektriluokan **K0** oranssinkeltainen pääsarjan tähti Peräkeulan tähdistössä. Se sijaitsee 41 valovuoden eli 12,6 parsekin päässä Maasta ja muistuttaa ominaisuuksiltaan paljon Aurinkoa ollen sitä jonkin verran himmeämpi.
Sitä kiertää kolme eksoplaneettaa sekä pölykiekko, jonka arvellaan olevan asteroidivyöhyke. 

## Pölykiekko löytyi
Infrapunasäteilyä mittaava avaruusteleskooppi Spitzer havaitsi 2005 suuren määrän avaruuspölyä HD 69830:n ympäriltä. Havainto vastaa  asteroidivyöhykettä, joka olisi kooltaan 20-kertainen oman aurinkokuntamme asteroidivyöhykkeeseen verrattuna. Vyöhyke sijaitsisi samalla etäisyydellä tähdestä kuin Venus Auringosta ja olisi niin massiivinen, että lähellä mahdollisesti sijaitsevien planeettojen öitä valaisisi eläinratavalo jopa 1&nbsp;000 kertaa kirkkaammin kuin Maassa. 

Teoriassa on myös mahdollista, että pöly tulisi jättimäisestä komeetasta, joka menettää nopeasti massaansa jouduttuaan tähden lähelle, mutta tällainen havainto on hyvin epätodennäköinen. Asteroidivyöhykettä pidettiin todennäköisenä ja arveltiin myös, että sen ulkoreunalla olisi jättiläisplaneetta, joka estäisi vyöhykkeen leviämisen kauemmas tähdestään, toimien siis paimenena samaan tapaan kuin Jupiter omassa aurinkokunnassamme. 

## Eksoplaneetat löytyivät
Tutkimus tuotti tulosta, kun 17. toukokuuta 2006 ilmoitettiin Euroopan eteläisestä observatoriosta HD 69830:n ympäriltä löytyneen kolme planeettaa. Löydön teki sveitsiläisen Geneven yliopiston tutkimusryhmä Chilessä. Planeetat vastaavat massoiltaan Uranusta tai Neptunusta ja kiertävät tähteä melko läheisellä etäisyydellä. Kolme planeettaa ovat tunnuksiltaan järjestyksessä tähdestä ulospäin *b*, *c* ja *d*, ja niiden kiertoajat tähden ympäri 9, 32 ja 197 vuorokautta.
Etäisyydet keskustähdestä ovat 0,0785, 0,186, 
ja 0,63 AU sekä
kiertoajat 8,67, 31,6 ja 197 päivää. Planeettojen ratojen soikeudet eli eksentrisyydet 0,1 ± 0,04 , 0,13 ± 0,06 ja 0,07 ± 0,07 AU

Planeettojen massat ovat vastaavasti 10-, 12-, ja 18-kertaiset Maahan verrattuna. Uloin planeetoista sijaitsee meidän tuntemallemme elämälle soveltuvalla vyöhykkeellä, jossa vesi on nestemäistä. HD 69830 on siten mahdollinen aurinkokunta elämän synnyn kannalta. 

Pölykiekko, joka on todennäköisesti asteroidivyöhyke, sijaitsee nyt havaituista planeetoista kahden ulomman välissä. Uloimman planeetan arvellaan toimivan vyöhykkeen paimenena estämässä sen leviämistä kauemmas.

## Planeettojen arvot

## Lähteet

## Aiheesta muualla
*HD 69830 / HR 3259
* HD 69830 exoplanet.eu -sivulla
Gordon Pirie

**Douglas Alistair Gordon Pirie** (10. helmikuuta 1931 Leeds – 7. joulukuuta 1991 Lymington) oli brittiläinen kestävyysjuoksija.

Pirien ensimmäinen menestys juoksu-urallaan oli Yhdistyneen kuningaskunnan amatöörimestaruus vuonna 1951, jolloin hän voitti kuuden mailin juoksun mestaruuden maansa ennätyksellä 29.32,0. Seuraavana vuonna hän voitti jälleen maansa mestaruuden kuudella maililla ja osallistui Helsingin olympialaisiin, joissa sijoittui neljänneksi 5 000 metrin juoksussa ajalla 14.18,0 ja seitsemänneksi 10 000 metrin juoksussa.

Vuonna 1953 Pirie nousi kestävyysjuoksussa maailman huipulle. Hän voitti maansa mestaruudet maastojuoksussa sekä kolmen ja kuuden mailin juoksuissa. Kuuden mailin voittoaika 28.19,4 oli maailmanennätys. Hän oli myös tekemässä maailmanennätystä 4&nbsp;x&nbsp;1&nbsp;500 metrin viestijuoksussa, jossa joukkue juoksi ennätyksen 15.27,2. Samana vuonna hän paransi Yhdistyneen kuningaskunnan 5&nbsp;000 metrin ennätystä aikaan 14.02,6 ja 10&nbsp;000 metrin ennätystä aikaan 29.17,2. 21. marraskuuta 1954 Pirie voitti Brysselin maastojuoksukilpailun.

Vuonna 1956 Pirie oli jälleen huippuvireessä. Hän voitti 19. kesäkuuta Bergenissä järjestetyssä 5&nbsp;000 metrin kilpailussa Neuvostoliiton Vladimir Kutsin maailmanennätysajalla 13.36,8. Samana vuonna hän paransi kahdesti 3 000 metrin juoksun maailmanennätystä, ensin 22. kesäkuuta aikaan 7.55,6 ja 4. syyskuuta aikaan 7.52,8. Jälkimmäinen ennätys säilyi maailmanennätyksenä kuusi vuotta. Melbournen olympialaisissa Pirie juoksi 5&nbsp;000 metrillä toiseksi häviten Kutsille yksitoista sekuntia. 10&nbsp;000 metrillä hän oli kahdeksas.

Vuonna 1958 Pirie juoksi Kansainyhteisön kisoissa Cardiffissa neljänneksi mailin sekä kolmen mailin juoksuissa. Samana vuonna Tukholman EM-kisoissa hän voitti pronssia 5&nbsp;000 metrillä ajalla 14.01,6. Vuonna 1960 hän voitti jälleen maansa mestaruuden kuudella maililla ja 1961 kolmella maililla. Hän teki uransa viimeisen maansa ennätyksen 1961 juosten kolme mailia aikaan 13.16,4.

Urheilu-uransa jälkeen Pirie työskenteli Lontoossa Lloyds Bankin palveluksessa. Hän kuoli 60-vuotiaana syöpään. Hänellä on kaksi tytärtä: Sara ja Joanne. Hänen vaimonsa Shirley o.s. Hampton oli arvokisatason pikajuoksija.

## Lähteet

## Aiheesta muualla
* http://reocities.com/Colosseum/pressbox/2204/
Ruth Yaakov Ensemble

**Ruth Yaakov Ensemble** on israelilaisen Ruth Yaakovin johtama maailmanmusiikkiyhtye. Se perustettiin vuonna 1993. Piranha Musik julkaisi vuonna 1998 yhtyeen ensimmäisen albumin, *Shaatnezin*. 

## Jäsenet
* Ruth Yaakov - laulu
* Shkëlzen Doli - viulu, harmonikka
* Juan Carlos Sungurlian - ud, busuki, saz
* Levent Tarhan - lyömäsoittimet 

## Diskografia
* *Shaatnez* (1998)

## Aiheesta muualla
* Ruth Yaakov Ensemble
Berenike I

**Berenike I** (, ; s. noin 340 eaa.) oli Egyptin kuningatar ja Ptolemaios I:n vaimo. Bereniken äiti oli Antigone, ja hänen isänsä oli luultavasti Lagus. Berenike oli Ptolemaioksen aikaisemman vaimon Eurydiken sukulainen.

Ennen avioliittoaan Ptolemaioksen kanssa Berenike oli ollut naimisissa makedonialaisen aatelismiehen Filippoksen kanssa. Filippoksen kanssa Berenike sai kolme lasta, Magaksen (josta tuli Kyrenen kuningas), Antigonen (Pyrrhoksen vaimo) ja luultavasti Theoksenan (Syrakusan kuninkaan Agathokleen vaimo). Jäätyään leskeksi Berenike matkusti Egyptiin Eurydiken seuralaiseksi, jonka hän lopulta syrjäytti Ptolemaioksen vaimona.

Berenike avioitui Ptolemaioksen kanssa noin vuonna 317 eaa., ja he saivat kolme lasta, Ptolemaios II:n, josta tuli isänsä seuraaja, Arsinoe II:n ja Filoteran. Ptolemaios II ja Arsinoe menivät egyptiläisen tavan mukaan naimisiin, vaikka olivat täyssisarukset. 

Berenike kuoli vuosien 281 eaa. – 271 eaa. välisenä aikana. 

## Lähteet
Nintendo Wi-Fi Connection

**Nintendo Wi-Fi Connection** oli Nintendon kehittämä ja ylläpitämä verkkopalvelu, jonka avulla pystyi pelaaman ilmaiseksi Nintendo DS:n ja Wiin pelejä Internetin kautta. Kummatkin pelilaitteista voitiin yhdistää palveluun Wi-Fi:n kautta, mutta Wiillä voitiin ottaa yhteys myös Ethernetin kautta. 

Palvelu julkaistiin 14. marraskuuta 2005 pelien *[[Mario Kart DS]]*:n ja *[[Tony Hawk's American Sk8teland]]* julkaisun yhteydessä. Palvelu suljettiin 20. toukokuuta 2014.

## Historia

Palvelu julkaistiin Pohjois-Amerikassa 14. marraskuuta 2005 *[[Mario Kart DS]]*:n ja *[[Tony Hawk's American Sk8land]]*in julkaisun yhteydessä; Australiassa 17. marraskuuta 2005 *Mario Kart DS*:n julkaisun yhteydessä; Isossa-Britanniassa 18. marraskuuta 2005 *Tony Hawk's American Sk8land*in julkaisun yhteydessä; Euroopassa 21. marraskuuta 2005 *Mario Kart DS*:n ja *Tony Hawk's American Sk8land*in julkaisun yhteydessä; ja Japanissa 23. marraskuuta 2005 *[[Animal Crossing: Wild World]]*in julkaisun yhteydessä. Nintendon mukaan 28. elokuuta 2006 mennessä yli 2 miljoonaa eri käyttäjää on ottanut yli 70 miljoonaa kertaa yhteyttä palveluun.
 
Sulkeminen toukokuussa 2014 koski vain Wi-Fi Connection -moninpelitoimintoja, Mutta Maaliskuussa 2017 Nintendo ilmoitti että Nintendo DSI Shop lopetetaan. Wii Shop Channel pelikauppa toimii edelleen, samoin kuin muut Wi-Fi-yhteyttä käyttävät sovellukset (kuten Internet Channel ja YouTube). Sulkeminen ei myöskään koske Wii U:n moninpelitoimintoja.

## Nintendo Wi-Fi -pelit
* Mario Kart DS
* Animal Crossing: Wild World
* Tony Hawk's American Sk8land
* Bleach DS: Souten ni Kakeru Unmei (Japani) 
* LostMagic
* 
* Metroid Prime: Hunters 
* Tetris DS
* Castlevania: Portrait of Ruin
* Contact
* Mario vs. Donkey Kong 2: March of the Minis
* Star Fox Command
* DS Air
* Diddy Kong Racing DS
* 42 All-Time Classics
* Mario Strikers: Charged Football
* 
* Pokémon Diamond ja Pearl
* Pokemon Platinum
* The Legend of Zelda: Phantom Hourglass
* Mario Kart Wii
* Super Smash Bros. Brawl
* Grand Theft Auto: Chinatown Wars
* Guitar Hero III: Legends of Rock
* Guitar Hero: Aerosmith
* Guitar Hero World Tour
* Fire Emblem Shadow Dragon
* Call of Duty: World at War
* Animal Crossing: City Folk
* Wii Music
* Wii Chess
* Pokemon Battle Revolution
* DragonBall Z - Budokai Tenkaichi 3
* Geometry Wars: Galaxies
* Endless Ocean
* Trauma Center: New Blood
* Walk With Me!
* Pokémon Ranger: Shadows of Almia
* Pokémon Mystery Dungeon: Explorers of Darkness
* Pokémon Mystery Dungeon: Explorers of Time
* Sonic Riders: Zero Gravity
* Sonic and the Black Knight
Pokemon white 2

## Lähteet

## Aiheesta muualla
* Nintendo Wi-Fi Connection , viralliset englanninkieliset sivut.  
* PDF-ohjekirja palvelusta  
* Nintendo Wi-Fi Connection, opas Nintendo Suomen kotisivuilla.
Haidan kieli

**Haida** on erittäin uhanalainen haidojen puhuma kieli. Vuonna 2014 kieltä sujuvasti puhuvia oli enää 14. Haidan kieli on isolaattikieli, jota on pidetty joskus na-denekieliin kuuluvana. Kieli voidaan jakaa kahteen murteeseen. Pohjoista murretta (*X̲aad Kil*) puhutaan Haida Gwaiin pohjoisosassa ja Alaskan puolella. Etelämurretta (X̲aayda Ki) puhutaan saariston eteläosissa. Pohjoisesta murteesta käytetään kielitunnusta `hdn` ja eteläisestä kielitunnusta `hax`.

Kieltä kirjoitetaan latinalaisin aakkosin. 

## Asema ja käyttö
Kanadan vuoden 2016 väestönlaskennan mukaan kieltä osasi 446 puhujaa. Sujuvasti kieltä puhuu kuitenkin vain muutamia vanhuksia. Saarilla on kuitenkin järjestetty kielen opetusta. Haidojen neuvosto on myös määritellyt kielen viralliseksi kielekseen.

Alaskassa haida on ollut yksi osavaltion virallisista kielistä vuodesta 2014 lähtien.

## Fonologia

### Konsonantit

Lähde:

Tavun alussa tavalliset klusiilit esiintyvät osittain soinnillisina. Joillakin puhujilla  esiintyy ainoastaan sanan alussa kun taas  ei esiinny siellä; tällöin ne ovat saman foneemin allofoneja.

### Vokaalit

Lähde:

## Lähteet

## Aiheesta muualla
* http://www.haidalanguage.org/ 
* haidan kielen ääninäytteitä
*
Käynnistysakku

**Käynnistysakku** on akkutyyppi, jonka tarkoituksena on tuottaa lyhyen aikaa suurehko käynnistysvirta polttomoottorin käynnistysmoottorille. Akkujenvalmistajat ilmoittavat EN-kylmäkäynnistysvirran akun teknisissä tiedoissa. Autojen käynnistysakkujen varauskapasiteetti on yleensä 40 Ah - 100 Ah. Kuorma-autojen, maansiirtokoneiden, traktoreiden ja muiden työkoneiden akkujen varaus voi olla samasta yli kaksinkertaiseen.

Akkuja on kahdentyyppisiä; huollettavia ja huoltovapaita. Huollettavaan akkuun pitää lisätä akkuvettä tarvittaessa kannen korkkien kautta, kun taas huoltovapaassa akussa haihtuvuus on saatu niin pieneksi, ettei nestettä tarvitse lisätä. Molemmat akkutyypit tarvitsevat silti sen verran huoltoa, ettei niihin pääsisi kertymään likaa tai valkoista hapettumaa napojen alueelle.

Akun kiinnitys on hyvä tarkastaa säännöllisesti heilauttamalla akkua – akun pitää pysyä tukevasti telineessään, ja myös akunkenkien pitää pysyä tukevasti navoissa. Irrallinen akku moottoritilassa on turvallisuusriski, koska akku voi kaatua ja valuttaa akkuhapot ulos. Pahimmassa tapauksessa akun kaatuessa navat voivat mennä oikosulkuun, jolloin akku voi räjähtää tai sytyttää auton palamaan. Akkua irrotettaessa on irrotettava aina *ensin musta (-) kaapeli ja vasta sen jälkeen punainen (+) kaapeli*. Kiinnitä akun kaapelit päinvastaisessa järjestyksessä (muistisääntö: Vähennä irrottaessa (-), lisää asennettaessa (+)). Varo yhdistämästä napoja (oikosulkuvaara) esim. kiintoavaimella toisiinsa.

Ajon aikana auton akkua ladataan latausgeneraattorilla, jota usein kutsutaan myös laturiksi. Tyhjentynyttä tai vajaata akkua voidaan ladata myös akkulaturilla sähköverkosta.

## Nykyaikaisten autojen akku
### Bensiini- ja dieselmoottori
Tyypillisesti alle kolme prosenttia akun kapasiteetista käytetään käynnistykseen. Tästä syystä auton akut on suunniteltu antamaan maksimivirtaa lyhyen aikaa. Tästä syystä niitä kutsutaan joskus "SLI-akkuiksi" käynnistys-, valaistus- ja sytytystarkoituksiin. SLI-akkuja ei ole suunniteltu syväpurkaukseen, ja täysi purkaus voi lyhentää akun käyttöikää.
### Sähkö- ja hybridiajoneuvot
Toisin kuin tavanomaisissa polttomoottoriajoneuvoissa, sähköajoneuvoissa apuakkua ei ladata vaihtovirtageneraattorilla, vaan niissä käytetään DC-DC-muunninta, jolla korkea jännite alennetaan tarvittavaan latausjännitteeseen (yleensä noin 14 V).

## Käyttö
Liiallinen lämpö on merkittävä syy akun vikaantumiseen, esimerkiksi kun elektrolyytti haihtuu korkeissa lämpötiloissa, jolloin elektrolyytille alttiina olevien levyjen tehollinen pinta-ala pienenee ja johtaa sulfaatioon. Verkon korroosionopeus kasvaa lämpötilan noustessa. Myös alhaiset lämpötilat voivat aiheuttaa akun vikaantumisen.

Auton akun lataaminen voi olla tarpeen, kun akku on tyhjä. Jos akku on tyhjentynyt niin paljon, ettei moottori käynnisty, se voidaan käynnistää ulkoisen virtalähteen avulla. Käynnistyksen jälkeen moottori voi ladata akun uudelleen, jos generaattori ja latausjärjestelmä eivät ole vaurioituneet.

## Akkumerkkejä
* Mbat 
* Glenenergy
* Euroglobe 
* Exide
* Fiamm
* Salama
* Varta
* Optima
* Energizer

## Lähteet
Mondo Generator

**Mondo Generator** on yhdysvaltalainen stoner metalia soittava yhtye. Useissa kappaleissa on myös vaikutteita punkista.

Mondo Generatorin perusti vuonna 1997 entinen Kyuss-basisti Nick Oliveri (tunnetaan myös nimellä *Rex Everything*). Nick on yhtyeen keulakuva ja laulaja. Mondo Generator on julkaissut kolme täysmittaista albumia ja ollut mukana Lollapalooza-kiertueella. Debyyttialbumi *Cocaine Rodeo* nauhoitettiin vuonna 1997, mutta julkaistiin vasta 2000. Albumilla olivat mukana myös Josh Homme, Rob Oswald, Brant Bjork sekä muita.

Bändi nousi lähes kulttimaineeseen, vaikka se keikkaili vähälti ja promotoi albumia hyvin vähän. Se muuttui vuonna 2003, kun julkaistiin albumi *A Drug Problem That Never Existed*. Sillä olivat mukana Dave Catching, Molly McGuire sekä Brant Bjork.

Sen jälkeen kun Nick Oliveri erotettiin 2004 Queens of the Stone Agesta, on hän keikkailut muun muassa Mark Laneganin ja Winnebago Dealin kanssa. Tänä aikana Alfredo Hernandez, Molly McGuire ja Brant Bjork erosivat yhtyeestä kun Nick joutui tappeluun äänentoistosta vastaavan miehen kanssa Saksassa.

Mondo Generatorin kolmas albumi *Dead Planet (Sonic Slow Motion Trails)*, julkaistiin 4. syyskuuta 2006. Albumilta julkaistiin single, "I Never Sleep", 21. elokuuta. Kappaleesta on tehty musiikkivideo.

## Diskografia

* Cocaine Rodeo (2000)
* A Drug Problem That Never Existed (2003)
* III The EP (2004)
* Dead Planet (Sonic Slow Motion Trailers) (2006)

## Muut artistiin liittyvät yhtyeet

* Kyuss
* Queens of the Stone Age
* The Dwarves
* Yellow #5
* Winnebago Deal
* The Spores

## Aiheesta muualla

* Virallinen sivu
Japanin pääministeri

**Japanin pääministeri** () on Japanin hallituksen pää. Nykyisenä pääministerinä toimii Sanae Takaichi, joka astui virkaan 21. lokakuuta 2025. Hän on myös ensimmäinen nainen virassa.

Nykyinen pääministerin asema määritellään vuoden 1947 perustuslaissa. Aiemmin, 1880-luvulta alkaen, pääministerin valitsi suoraan keisari, eikä hänen tarvinnut nauttia kansanedustuslaitoksen luottamusta.

Nykyisin pääministeriksi nimittää keisari parlamentin valitseman ehdokkaan. Pääministeri valitaan parlamentin jäsenten joukosta, ja hänen täytyy nauttia parlamentin luottamusta.

Pääministerin nimittävät molemmat kamarit. Jollei valinta osu samalle henkilölle, muodostetaan yhteinen komitea. Jollei päätökseen päästä kymmenen päivän kuluessa, valitaan edustajainhuoneen edustaja. Pääministerin täytyy erota, jos hän saa edustajainhuoneelta epäluottamuslauseen, paitsi jos edustajainhuone hajotetaan kymmenen päivän sisällä ja järjestetään uudet vaalit. Pääministerin täytyy myös erota jokaisten vaalien jälkeen.

Pääministeriksi on valittu perinteisesti suurimman puolueen edustaja, joka on usein ollut liberaalidemokraattinen puolue.

Pääministerin virka-asunto sijaitsee parlamenttirakennusta vastapäätä. Nykyinen rakennus valmistui huhtikuussa 2002.

## Lähteet

## Katso myös
*Luettelo Japanin pääministereistä

## Aiheesta muualla

*Pääministerin ja hallituksen virallinen kotisivu
Henry A. Wallace

**Henry Agard Wallace** (7. lokakuuta 1888 – 18. marraskuuta 1965) oli amerikkalainen poliitikko, joka toimi Yhdysvaltain varapresidenttinä presidentti Franklin D. Rooseveltin kolmannella kaudella 1941–1945. 

Wallace aloitti uransa republikaanina, mutta siirtyi sittemmin demokraatteihin ja edelleen Edistyspuolueeseen vuonna 1948 ennen vetäytymistään politiikasta.

Wallace syntyi maanviljelijäperheeseen Iowassa. Hänen isänsä oli Henry Cantwell Wallace, joka oli Yhdysvaltain maatalousministerinä 1921–1924. Nuorempi Wallace työskenteli *Wallace’s Farmer* -lehdessä 1910–1929, lopuksi sen päätoimittajana. Wallace teki myös tieteellistä työtä ja kokeili korkean sadon antavia maissilajeja. Vaimonsa Ilo Brownen saamalla perinnöllä hän perusti 1926 Hi-Bred-yhtiön, josta myöhemmin kasvoi suuri Pioneer Hi-Bred.

Wallace oli tunnettu New Dealin tukija, ja hän toimi Yhdysvaltojen hallituksessa maatalousministerinä 1933–1940, aikana jolloin maatalous oli merkittävä elinkeino ja kriisiytynyt suuren laman myötä. Hän jätti ministeripaikan tullessaan varapresidentiksi Rooseveltin kolmannelle kaudelle (1941–1945). Rooseveltin neljännen, vajaan kolmen kuukauden pituiseksi jääneen kauden ajaksi varapresidentiksi tuli Harry S. Truman ja Wallacesta tuli kauppaministeri. Hän kehotti sovittelevaan politiikkaan Neuvostoliittoa kohtaan, jolloin presidentti Truman erotti hänet syyskuussa 1946.

Vastaperustettu Edistyspuolue nimitti Wallacen ehdokkaakseen vuoden 1948 presidentinvaaleihin. Wallacen ohjelmaan kuului rotuerottelun lakkauttaminen, äänioikeus mustille sekä julkinen terveydenhuolto. Wallacen kampanjaa vaivasivat syytökset kommunistien peitejärjestön johtamisesta, koska Yhdysvaltain kommunistinen puolue tuki häntä ja kylmä sota oli juuri alkamassa, sekä ammattiliittojen tuen vaillinaisuus ja ulkoisten paineiden takia kesken kampanjan lähteneet keskeiset tukijat.  Tästä huolimatta Wallace sai vaaleissa yli miljoona ääntä. Äänet jakautuivat eri osavaltioihin, joten hän ei lopulta saanut yhtään valitsijamiestä.

Epäonnistuneen presidentinvaalikampanjan jälkeen Wallace vetäytyi maatilalleen loppuelämäkseen. 

## Lähteet
Tor Högnäs

**Tor Harald Rafael Högnäs** (21. maaliskuuta 1922 Alaveteli – 29. maaliskuuta 1997 Helsinki) oli suomalainen kirjailija ja toimittaja. Koulutukseltaan hän oli sosionomi. Högnäs työskenteli *[[Vasabladet]]in* kirjeenvaihtajana Helsingissä sekä avusti ruotsalaista *[[Dagens Nyheter]]iä* ja norjalaista *[[Dagbladet]]ia*. 

Högnäs tuli tunnetuksi Zavidovo-vuodon yhteydessä 1970-luvun alussa. Tällöin hän kirjoitti *Vasabladetiin* artikkelin presidentti Urho Kekkosen ja Neuvostoliiton johdon käymistä keskusteluista, joissa käsiteltiin valmisteilla ollutta Suomen ja Euroopan talousyhteisön (EEC) välistä vapaakauppasopimusta. Artikkeli julkaistiin myös *Dagens Nyheterissä* ja *Dagbladetissa*. Vuodon tapahduttua Kekkonen katsoi menettäneensä Neuvostoliiton luottamuksen ja ilmoitti eroavansa virastaan seuraavassa presidentinvaalissa, kunnes hänen virkakauttaan jatkettiin vuoden 1973 alussa säädetyllä poikkeuslailla. Högnäs ei ankarasta painostuksestakaan huolimatta koskaan paljastanut, miten hän oli saanut haltuunsa Kekkosen laatiman ja vain erittäin suppealle piirille tarkoitetun salaisen neuvottelumuistion, jota hän oli laajasti − monin paikoin sanatarkasti − siteerannut kirjoittamassaan artikkelissa.

Högnäsin romaani *Ristiretkeläiset* (*Korsfararna*) käsittelee jatkosotaa. Se on omaelämäkerrallinen kertomus asemasodasta Syvärin lähellä ja Karjalankannaksen suurhyökkäyksestä 1944. Vain yksi teoksen henkilöistä esiintyy oikealla nimellään: Jalkaväkirykmentti 61:n komentaja Alpo Marttinen.

## Kirjoja
* *Tapaus Zavidovo* (1973) yhdessä Kauko Holopaisen ja Heikki Jokelan kanssa). Helsinki: Kirjayhtymä. 
* *Korsfararna: En berättelse om fred och krig* (1984). Porvoo: Söderström. .
** *Ristiretkeläiset: Kertomus rauhasta ja sodasta* (suomentanut Risto Mäenpää) (1985)
* *Att söka sin väg * (1985). Porvoo: Söderström. .  
* *Farväl Zavidovo* (1986). Porvoo: Söderström. . 
* *Bromarf: Vårt bästa arv* (1991), toimite. Bromarv: Wättlax Byaråd.

## Aiheesta muualla
* Högnäs, Tor hakuteoksessa *Biografiskt lexikon för Finland* (2014).
*
SCrew

**SCrew** (ly. **Streetdance Crew**) on suomalainen hip hop -tanssiryhmä. Sen perusti Maria-Serena Järvinen vuonna 2002 ja se on voittanut yhteensä muodostelma hip hopin SM-kultaa yhteensä kolme kertaa. Lisäksi vuoden 2006 EM-kilpailuissa SCrew voitti pronssia. Ryhmän koreografeja ovat suunnitelleet Järvisen lisäksi muiden muassa Tarina Mavrakis, Teemu Korjuslommi

## Historia
Vuosien 2001 ja 2003 pienryhmä hip hopin Suomen mestari sekä Dance Action 2006 pienryhmä hip hopin mestari Maria Serena Järvinen perusti tanssiryhmän vuonna 2002. Perustamisvuonnaan SCrew voitti ensimmäisen kerran *diz&dat*-muodostelmallaan muodostelma hip hopin Suomen mestaruuden. Koreogragian olivat suunnitelleet Järvinen ja Tarina Mavrakis. SCrew voitti lajin Suomen mestaruuden seuraavanakin vuonna 2003 teoksella *3D*.

Vuonna 2004 SCrew ei yltänyt SM-kilpailuissa voittoon vaan saavutti *Playground*-esityksellään neljännen sijan. Kolmannen Suomen mestaruutensa SCrew sai vuonna 2005 esityksellä *Katsotaan TeeVeetä*. Vuonna 2006 SCrew jäi kolmanneksi, ja mestaruuden voitti oululainen Style Squad.

SCrew saavutti streettanssin EM-kilpailuissa 24.&ndash;28. toukokuuta 2006 Espoossa kolmannen sijan sarjassa Hip Hop Formation Adults. SCrew sai yhden Suomen viidestä pokaalista näistä kansainvälisistä kilpailuista.

## Lähteet
Lataussäädin

**Lataussäädin** on säädin, jonka tarkoituksena on estää sähkögeneraattoria tai laturia lataamasta akkua liian täyteen tai vastaavasti akkua energialähteenään käyttäviä sähkölaitteita purkamasta akkua liian tyhjäksi.

Lataussäätimiä käytetään mm. autoissa, aurinkopaneeleiden, pientuulivoimaloiden virralla varattavien akkujen kanssa.

## Aiheesta muualla
### Lähteitä
***[[Aurinkopaneeli]]n lataussäädin**, Jari-Pekka Korhonen, http://www.j-pk.net/tekniikka/aurinkopaneeli_ja_lataussaadin/index.html 
***SunWatt-aurinkopanelin lataussäätimen asennus**, http://www.solarfriends.com/Sunwatt/Asennusohje/asennusohje2.htm

### Valmistajia ja maahantuojia
***Max Power-lataussäädin**, Naps Systems http://www.napssystems.fi/tuotteet/lisaosat/lisa_lataussaatimet/MaxPower_lataussaadin.html 

***Gadget Computer**, www.tuulivoimala.com http://www.tuulivoimala.com
Ringstraße

**Ringstraße** on Itävallan Wienin vanhaa kaupunkia ympäröivä osittain yksisuuntainen kehäkatu. Sen eri osilla on nimet: *Stubenring*, *Parkring*, *Schubert-Ring*, *Kärtner Ring*, *Opernring*, *Burgring*, *Dr.-Karl-Renner-Ring*, *Universitätsring* ja *Schottenring*.

Pormestari Karl Luegerin mukaan nimetty Dr.-Karl-Lueger-Ring herätti närää, ja Wienin kaupunki päätti vuonna 2012 muuttaa nimen Universitätsringiksi.

Ringstraßen kohdalla sijaitsi aiemmin Wienin kaupunginmuuri, mutta se purettiin 1800-luvun lopulla keisarin käskystä, ja tilalle rakennettiin kehämäinen puistokatu.

## Lähteet

## Aiheesta muualla
Atilla Şereftuğ

**Atilla Şereftuğ** on sveitsiläis-turkkilainen lauluntekijä. Hän on tehnyt lauluja muun muassa Celine Dionille, jota hän pyysi edustamaan Sveitsiä vuoden 1988 Euroviisuissa. Şereftuğin säveltämä ja kilpailussa johtama laulu "Ne partez pas sans moi" toi Sveitsille voiton. Lisäksi Şereftuğ oli kapellimestarina vuonna 1986, jolloin hän sävelsi Daniela Simonsin laulun "Pas pour moi".

Şereftuğ on ollut jäsenenä Gruppe Dorados -yhtyeessä ja soittanut Roland Baker Bandissa Saksassa. Şereftuğ on työskennellyt yhdessä laulaja Daniela Simmonsin kanssa duona ainakin nimellä *Les Vogues*.

## Aiheesta muualla
* Şereftuğ & Simmons
Nella Martinetti

**Nella Martinetti** (21. tammikuuta 1946 Brissago, Sveitsi – 29. heinäkuuta 2011 Männedorf, Sveitsi) oli sveitsiläinen laulaja, säveltäjä ja sanoittaja.

Jo lapsena Martinettilla oli veljensä kanssa duo, jossa hän lauloi. Lisäksi hän soitti kitaraa. Martinetti sanoitti kappaleen "Ne partez pas sans moi", jolla Sveitsi voitti Eurovision laulukilpailun vuonna 1988.

Martinetti kuoli heinäkuussa 2011 haimasyöpään ollessaan 65-vuotias.

## Diskografia
* Die schönsten Tessiner Lieder 1983
* Bella Musica 1986 (MC)
* Nella 1990
* Die schönsten Tessinerlieder – Folge 2 1994
* Nella Bella – es heiters Chrüsimüsi 1997
* Das Beste aus 30 Jahren 2004

## Lähteet

## Aiheesta muualla
Khalid Boulami

**Khalid Boulami** (s. 7. elokuuta 1969) on marokkolainen entinen kestävyysjuoksija.

Boulamin ensimmäiset merkittävät saavutukset olivat 1994 IAAF:n GP-finaalin toinen sija 5 000 metrin juoksussa ja 1995 GP-finaalin kolmas tila 3 000 metrin juoksussa. Göteborgin MM-kisoissa 1995 hän voitti hopeaa 5&nbsp;000 metrillä ja Atlantan olympialaisissa 1996 pronssia samalla matkalla. Vuonna 1997 hän voitti jälleen MM-hopeaa Ateenan MM-kisoissa ja voitti GP-finaalin 5&nbsp;000 metrillä. Boulami teki myös ennätyksensä, 7.30,99 (3&nbsp;000 m) ja 12.53,41 (5&nbsp;000 m) samana vuonna. 1997 hän saavutti parhaan sijoituksensa maastojuoksun MM-kilpailuissa olemalla pitkällä matkalla kymmenes.

Boulamin veli, Brahim Boulami, on estejuoksun entinen ME-mies.

## Aiheesta muualla
*